钦定古今图书集成/理学汇编/文学典/第096卷 > 黄矩
## 钦定古今图书集成/理学汇编/文学典/第096卷 > 黄矩

按《金谿县志》：“矩字宪则。幼英迈警敏，力行孝弟，不求
进取。斟酌冠昏丧祭之礼行于家，赈贫恤孤，惟恐或
后。郡邑大夫林元美、王字孙亶皆以材德荐，以母老
固辞。正统间，闽寇窃发，条陈机务，巡抚杨辟处帷幄，
亦辞弗受。常预纂英庙、宣庙《实录》及《大明一统志》，详
实得体。所著有《林塘吟稿》《希古斋集》《崇正录》等书。徐”
琼称其“古心古学，德行渊粹。”徐霖称其学“根据六经，
出入诸子。”伍福谓其“轨世范俗，无愧希古之号。”孙株
号应沙，倡明青田之学。邓定宇、邹南皋称为畏友。著
《大学中庸解》，谓：“明新至善，如《河图》《洛书》，弘包意旨；修
齐平治，如八卦爻象，分衍彖义耳。《中庸》始于慎独，终
于笃恭，总是敬天。”诸儒主敬之学本讲论，学者皆师
之。